ming030890/wiki-yue-high-quality huggingface dataset:
電腦程式

電腦程式（粵音：din6 nou5 cing4 sik1 | 英文：computer program）係一組指示電腦每一步動作嘅指令，通常用程式語言編寫。電腦所有功能都要透過運作對應電腦程式先至可以做到。

基本概念
一個解決「盞燈唔着」呢個問題嘅演算法－演算法可以用流程圖表示。
睇埋：電腦程式編寫同理論電腦科學

演算法
内文：演算法
一個電腦程式實會包含若干段演算法（algorithm）。喺數學同電腦科學上，一個演算法係一串能夠完全唔含糊噉話俾人或者電腦聽要點樣解決某啲問題嘅命令。好似係以下呢段嘢噉：
要解決嘅問題：家吓俾一柞正數（輸入）你，假設呢個列唔係一個空列，同我搵嗰柞數入面最大嗰個出嚟。
用嘅演算法嘅步驟：
設一個變數，叫佢做「max」，並且將佢個數值設做「0」；
將收到嗰柞正數逐個逐個攞嚟同 max 比較吓；
如果撞到個大過 max 嘅數（叫呢個數做「x」）嘅話，將 max 嘅數值設做 x，並且繼續將 max 同下個正數比較吓；
將最後得出嗰個 max 嘅數值（輸出）俾出嚟。max 嘅數值會係成柞數入面最大嗰個。
諗演算法嘅過程係將一份作業揼散做組成份作業嘅細部份，而每個細部份都要係一啲電腦普遍都會識做嘅簡單運算工作（例如係「比較兩個數，睇吓邊個大啲」）－呢啲細部份可以話係組成演算法嘅元素，有咗呢啲細部份就有可能將任何「人會想要電腦做嘅工作」砌出嚟。

資料類型
内文：資料類型
資料類型（data type）係一件資料會具有嘅一個屬性，一件資料嘅類型會話俾個編譯器（compiler；將段碼變成部電腦可以直接行嘅機械碼嘅程式）知，個程式打算點樣用呢件資料。常見（絕大多數程式語言都支援）嘅資料類型包括
整數（integer），指件資料表示緊一個整數、
浮點數（floating point number），指件資料表示緊一個可以係小數嘅實數、
字符（character），指件資料表示緊一個文字等非數字嘅符號、
布林（Boolean）指件資料表示緊一個真（1）假（0）值
... 等等。舉個例說明，想像家陣部電腦收到一個訊號「00001」，如果呢個訊號標明咗係一個整數，噉部電腦就知呢段訊號代表緊「1」呢個數字，但如果個訊號標明咗係一個布林資料，噉呢段訊號所代表嘅係「真」。喺寫程式嗰陣，每個變數同常數都會有佢嘅資料類型，亦有程式語言係曉自動噉探測件資料嘅類型，例子有 Python；而如果用家嘗試將一個類型唔啱嘅數值加落去一件資料嗰度－例如個程式嘅開頭講明咗「max」呢個變數屬一個整數，但程式半路出現 max = 0.005（將 max 數據設做 0.005），個程式就會同個用家講話程式出錯。
（真）、（假）
電腦訊息傳遞

訊息傳遞（message passing）喺電腦科學上係指以下過程：一個程式傳一個訊號去一個過程嗰度，並且靠嗰個過程嚟行佢所揀嘅碼。
電腦網絡

電腦網絡（粵拼：din6 nou5 mong5 lok6；英文：computer network）係種畀電腦交換資訊嘅網絡，用到通訊裝置同線路將地理位置唔同、功能獨立嘅電腦系統連埋一齊，用網絡軟件將網絡上面嘅硬件、軟件同資源共享。
電腦網絡嘅例子包括咗：
個人區域網絡
區域網絡
廣域網絡
互聯網
... 呀噉。

概論
睇埋：電腦同訊號
電腦網絡源於通訊呢種需要：通訊泛指資訊嘅傳遞；技術化啲噉講，電腦之間可以傳各種嘅訊號，訊號會係想傳嘅資訊嘅函數，收到訊號嘅人可以靠住睇段訊號得知傳訊人想傳啲乜嘢資訊；喺廿一世紀初，電腦網絡傳嘅訊號係用電子方式傳嘅。
喺最抽象化嘅層面睇，電腦網絡可以想像成好似下圖噉：「抽象化」指唔好諗啲實行細節住；想像有一拃電腦，是但攞兩部嚟睇，佢哋之間都有可能有連繫，亦有可能個網絡會限住淨係某啲電腦之間先可以有連繫；兩部電腦之間有連繫表示佢哋之間傳得到訊號，而且每一條連繫都可以具有某啲特性，例如可能有啲連繫傳得到多啲訊號... 呀噉。由例如一間圖書館嘅 Wi-Fi 網絡或者成個互聯網，都可以抽象化想像成噉嘅模型。
電腦網絡嘅一樣重要特徵係普遍功能：電腦係一種能夠做運算嘅機械，可以靠住運算達致好多種功能；電腦網絡定義上就係涉及多部電腦連埋一齊嘅網絡，所以唔會（例如）淨係畀人打電話或者淨係畀人睇電視。

網絡保安
内文：網絡保安
睇埋：電腦保安
網絡保安（network security）包括針對電腦網絡做嘅一系列保安工作。啲人用電腦網絡嗰陣，會收發好多資訊，例如一位用家想睇一個網頁，個網頁可能要用多件資源－唔淨只係個網頁啲字咁簡單，仲包括個網頁會用嘅圖像或者成份文件呀噉；因為噉，用家淨係撳咗一條 URL 可能已經會引致佢部電腦同幾十部電腦通訊；而且電腦通訊好多時都因為兩部電腦之間冇直接連繫，所以要用路由嘅方法搵出一拃電腦嚟「畀啲資訊通過」。好似呢啲噉嘅過程都表示，用家想傳嘅資訊有可能畀人喺中途截住甚至偷取。如果傳緊嗰啲資訊係信用咭號碼，偷到資訊嘅人就有可能圖利。
網絡保安正正就係想做啲工夫，確保電腦網絡入面傳嘅資訊安全穩陣，唔會畀敵人攞去做埋嗮啲有害正常用家嘅嘢。例如：
釣魚攻擊
阻斷服務攻擊
電腦科學哲學

電腦科學哲學（philosophy of computer science）係指哲學家同電腦科學家對於「電腦科學應該點搞」嘅一套見解。
點字記事簿

點字記事簿（英文：braille notetaker，或者簡稱 note taker）係一種畀盲人用嘅個人數碼助理，有編輯文件嘅功能，主要用來寫筆記，亦可以用來睇網頁、睇電子書等等，有點字顯示器同輸入裝置（可以係普通鍵盤鍵盤或者點字鍵盤）。有啲點字記事簿可以駁電腦或者手機當點字顯示器‎用。
好似點字顯示器嘅情形咁，傳統上點字記事簿係貴嘢，但係有啲盲人協會同一啲生產商合作，市面上開始有一啲冇咁貴嘅點字記事簿。
點字顯示器

接駁到電腦、手機等等顯示點字，通常要配合螢幕閱讀器，顯示嘅點字通常只有一行；有啲點字顯示器會同時有輸入功能，輸入裝置會係點字鍵盤。
有啲點字顯示器可以唔使駁電腦，直接插SD卡睇卡入面嘅文件。
點字顯示器嘅原理係控制金屬或者塑膠造嘅針上下旭動而構成點字；因為涉及咁多成日要旭嘅微細零件，技術要求其實好高，所以傳統上係一種貴價但係易壞嘅嘢。2011年，英國盲人協會主席 Kevin Carey 決定搵方法將點字顯示器嘅價錢銳減九成，用咗5年時間，喺各國嘅盲人協會合作之下，成功研發一款比較冇咁貴嘅點字顯示器。
點對點

點對點（英文：peer-to-peer， 簡稱P2P）係一個唔靠中心伺服器，而只係靠用戶互相交換資訊嘅互聯網體系。
點指兵兵

點指兵兵係一種兵捉賊遊戲。

玩法
大家伸隻手出嚟，一隻疊一隻，捉住下面隻手指公，由最上面嗰隻手開始向下數：「點指兵兵點著誰人做大兵」，數到做「兵」嗰隻手，嗰個就做「兵」，嗰隻手拎走，跟住再由最下面嗰隻手數返上去 ：「點指賊賊點著誰人做大賊」，數到做「賊」嗰隻手，嗰個就做「賊」，一樣嗰隻手拎走。最後剩低兩隻手，就會「上兵、下賊」。分咗一隊「兵」、一隊「賊」之後，做「賊」嘅走先，做「兵」嘅數十聲，之後做「兵」嘅去捉做「賊」嘅。

引伸用途
有啲人想響幾樣嘢當中隨機揀一樣嗰陣，就會講「點指兵兵點著誰人做大兵」，每講一個字就指去下一個，講完指到邊個就揀嗰個。
點字

摸讀點字；第一個字係 ⠏⠗⠑⠍⠊⠑⠗（premier，第一），第三個字係 ⠙⠑（de）；第二個字按上文下理應該係 ⠑⠞⠁⠛⠑（etage），即係頭兩個字應該係 ｢一樓｣。
「凸字」跳轉到呢度。想搵其他用法，請睇「凸字 (搞清楚)」。
點字，又叫做凸字，係一種畀盲人用嘅字，等佢哋可以靠摸點字讀書。點字英文叫 braille，係法國人布雷爾 (Louis Braille) 響1829年發明。
點字主要係同拉丁字母編碼，不過，唔同地方會因應各自語言特性而另行同點字編碼。例如有英語點字、法語點字、日語點字等等。
由於中文字比較複雜，平時用開中文嘅地區都唔會直接將中文字化做點字，而係會選擇將每個字都用拼音拼出嚟，例如粵語有粵語點字（香港澳門等等地方通用）；官話有現行盲文（中國大陸地區通用）、國語盲文（台灣通用）等等。世界上其他用漢字嘅地區有人曾經發明出漢點字用嚟表達日文入面嘅漢字，但係都仲未曾能夠普及到。

歷史
布雷爾細個已經係盲嘅。拿破崙想有一套可以夜晚可以讀嘅字，畀軍人唔使出聲唔使光都可以讀得到。所以佢叫巴比 (Charles Barbier) 做一套，用十二個點編字，不過呢套嘢畀一般軍人就太難學，軍方唔受佢呢一套。咁1821年巴比就去到法國巴黎嘅國立盲人學院，就響呢度遇到布雷爾。布雷爾發覺十二點太難用，讀一個字唔可以唔郁手指，咁樣，手指唔可以郁好快咁讀晒成句。布雷爾將個碼改寫，變做六點，咁讀嘅速度會快好多。

格式
凸字固名思義就係響紙或其他平面上面凸出嚟嘅字，而點字就道出咗佢係用點來編字。
目前為止大多數流行嘅點字方案都係好似布雷爾原本個方案咁樣有六點，排成長方形，每個方形代表代表一個字母或者符號。六點左右各三，排成兩棟，即係咁樣：
㊀ ㊃

㊂ ㊅
每一點位都有個數字名，左邊嗰棟，由上至下，叫一二三。右邊嗰棟，上至下，叫四五六。要形容一格點字，就會用凸起嗰啲點嘅數字嚟到描述嗰一格，例如拉丁字母M字嘅點字會係第一三四點凸起咗，嗰格點字就會叫做一、三、四（1-3-4）。
因為六點只能夠表達2嘅6次方，即係64種唔同文字，後尾有啲人想用點字嚟表達其他更加多符號嘅嘢，例如話音樂樂譜、電腦編碼美國信息交換碼（ASCII）嘅所有符號、漢字之類，發現六點唔夠用，所以就加多兩點響下面，變做八點：
㊀ ㊃

㊆ ㊇
通常最低嗰兩點，左邊叫七，右邊叫八。有啲方案用呢七八點嚟分開拉丁字母大細楷同埋數字，但係冇普及到。
點指賊賊賊捉賊

《點指賊賊賊捉賊》（英文：Good Against Evil），係香港無綫電視製作嘅懷舊電視劇，由溫兆倫、蒙嘉慧、錢嘉樂、吳美珩、楊怡、石修、鄧萃雯同李家聲主演，監製黃偉聲。
香港特別行政區成立紀念日

香港特別行政區成立紀念日（英文：Hong Kong Special Administrative Region Establishment Day）又叫香港回歸紀念日，喺每年7月1號，為紀念1997年7月1號香港主權移交同成立香港特別行政區而設立嘅紀念日。

英文名稱及詞源
根據法律，1997年7月1號香港特區成立日嘅英文係稱為「Establishment Day」。英文名字「establishment」係源於動詞「establish」，解作「創立；制定」，而依個字嘅詞源係一個拉丁文形容詞「stabilis」，意思係「穩定」，變為拉丁文動詞「stabilire」解作「使穩定」，繼而由古代法文「establiss」傳入英文。所以，成立日嘅英文「Establishment Day」依個字嘅詞源，同1997年香港政府強調「繁榮穩定，五十年不變」嘅承諾互相呼應。
香港特別行政區律政司司長

律政司司長（英文：Secretary of Justice，SJ）係中華人民共和國香港特別行政區政府三位司長級官員之一，主管律政司，負責香港政府嘅法律事務，好似提出所有刑事檢控，檢控香港所有罪案、草擬政府提出嘅所有法律草案、同埋為香港政府提供法律意見等；佢又係法律改革委員會主席。
律政司司長係三位能於行政長官休假或出缺時署任嘅政府官員之一，喺政務司司長、財政司司長之後。

史
律政司司長喺香港英治時期叫做律政司（Attorney General），係嗰陣政府嘅首席法律官員，直接向港督負責，亦係立法局當然官守議員（直至1995年）周埋行政局當然議員，係香港回歸之前唯一唔係華人做嘅司級公務員；管理律政署(Legal Department)，又叫律政司署（Attorney General's Chambers）。
1997年香港主權移交咗之後，呢個位改叫律政司司長（Secretary of Justice） ，主管部門改叫律政司（Department of Justice）；而根據《香港基本法》，佢唔係行政會議當然成員。
2002年時任行政長官董建華推行高官問責制，律政司司長改做政治任命。

福利同待遇
會獲編配律政司司長官邸，位於香港島施勳道19號。
坐駕專用車牌係SJ，係英文Secretary for Justice嘅簡寫。
月薪 HK$346,850
香港特別行政區排名表

香港特別行政區排名表（英文：Hong Kong SAR Order of Precedence）係指香港政府裏頭所設嘅一個象徵性地位排名。響現實中，如果行政長官唔響香港，佢職務並唔係下表所指由香港終審法院首席法官代行，而係依次由政務司司長、財政司司長同律政司司長代行。
呢個排名名單主要響一啲需要區別階級身分嘅場合，例如安排大型慶典嘅嘉賓座位編排同介紹順序等使用。

香港特區成立以嚟排名名單主要修訂
香港特區成立以來，《香港特別行政區排名名單》嘅主要修訂喺：
二零零零年一月
修訂：刪除「臨時市政局主席/臨時區域市政局主席/其他臨時市政區及區域市政局議員」組別
原因：臨時市政局同臨時區域市政局於二零零零年解散。
二零零二年一月
修訂：加入「區議會副主席」同「其他區議會議員」兩個組別
原因：鑑於兩個臨時市政局解散後，區議會職能擴大。
二零零二年七月
修訂：響「其他行政會議成員」組別中加入所有根據「主要官員問責制」委任嘅政策局局長，同埋將「常任秘書長」（即響問責制推行前稱為「局長」嘅官員）加入「首長級第六級或以上官員」組別。
原因：「主要官員問責制」喺二零零二年七月推行。
二零零九年十二月
修訂：響「區域法院法官」組別中加入「主任家事法庭法官」分組
原因：納入新增職級。
二零一二年十一月
修訂：加入「香港特別行政區前任行政長官」同「副局長」兩項（後者加入喺「常任秘書長、首長級第六級或以上官員」組別中）
原因：前任行政長官同副局長時有出席官方活動，須為呢類活動提供禮賓同儀典安排方面嘅參考。
二零二二年七月
修訂：加入「政務司副司長」、「財政司副司長」同埋「律政司副司長」
香港特別行政區行政會議

行政會議（簡稱行會，英文：Executive Council, ExCo）係幫香港特別行政區行政長官手決策嘅最高官方機構，由香港特別行政區行政長官擔任主席，同時自行任命成員。而家總共有三十一位成員，包括行政長官、十五位現職問責官員（官守成員）同十五位非官方人士（非官守成員）。
香港基本法規定，行政長官喺做任何重要嘅決策之前，都一定要徵詢行政會議嘅意見。好多人都將行政會議當做歐美國家嘅內閣咁睇，但係由於行政會議並唔係以少數服從多數嘅準則嚟做決定，所以即使大部份成員都反對，最後嘅決定權仍然喺返行政長官手上。因為噉，所以行政會議較接近嘅應該係行政長官嘅智囊團，而唔係內閣。
行政會議採用「有事啟奏，無事退朝」制度，由2007年至2013年取消過超過10次例會。

歷史背景
行政會議嘅前身行政局係香港殖民地時期香港政府最高嘅決策機構，由港督主持，邀請知名社會人士擔任成員（當時叫做議員），通常有十幾人。重要政策都需由香港總督會同行政局通過咗先至可以執行。行政局有四個當然議員，包括布政司、財政司、律政司同埋英國駐港三軍司令（直到1991年），其餘由港督委任。議員分為官守（即係擔任緊官職嘅意思）同非官守兩類。
行政局成員需要遵守保密制同集體負責制：即係話政策未決定之前所有嘢都要保密；而政策決定咗之後，所有成員都要公開支持份政策。呢種制度喺行政會議中仍然保留，但有唔少人，包括現任成員都覺得呢種制度有需要檢討；而近年亦有一啲咁嘅例子，就係同時作為立法會議員嘅行政會議成員會違反集體負責制，公開反對政府政策。

現任成員
呢版要更新，以反映最新情況。加完料之後唔該拎走個模。
根據香港基本法，行政會議唔會好似行政局噉有當然議員；所有成員嘅任免都係由行政長官決定。
音名

一個音名（英文：pitch class）係指音階上面某一個音嘅名，又或者可以理解做感知上同音嘅所有音高嘅名；而當中每對相鄰嘅音都係相距一個八度咁遠，喺廿一世紀初主要係用英文字母 A 至 G 來做音名，而每一對相鄰而且同音名嘅音符之間嘅距離係一個八度咁遠，基本音名可以再加升號或者降號等等嘅變音符號，構成另一個音名。
舉個例說明，中央 C（middle C，即係電子音樂講嘅所謂 C4）係最出名嘅音高之一，亦係啲人學鋼琴嗰陣通常第一吓會彈嘅聲，標準頻率係 261.626 Hz 左右；佢對上高啲音嗰個 C 音係所謂嘅高 C（電子音樂叫 C5），C4 同 C5 音名上相同，係兩個相鄰嘅 C 音，之間相距一個八度，即係話 C5 喺頻率上係 C4 嘅兩倍。
喺西洋音樂度，每個音嘅高低係一定有，而且有一個名畀佢。亦都有用圖來表示音高。

特定音高
音樂人講音名，要指明其實係邊個音高嗰陣，可以有幾種方法表達，例如：
｢中央 C｣⸺喺英文傳統上係咁叫；
｢A440｣⸺喺某啲情況下，有需要直接寫埋個頻率係幾多赫（歷史上爾個 A 唔一定係 440，所以有時有必要寫清楚）；
｢C4｣⸺寫音名，然後掕住代表第幾個八度嘅數字（由 0 開始，低音至高音排），爾個係電子音樂嘅做法，唔好處係第幾個八度其實有兩種數法。
另外亦都有其他可能，例如：
｢c′｣⸺亥姆霍茲音高記法似乎已經冇人用，其實唔係，因為 LilyPond 嘅寫法基本上就係爾種寫法嘅變種，喺 LilyPond 嘅絕對模式（absolute mode）亦都係寫c'

升同降半音
喺十二平均律，譬如 C♯ 同 D♭ 會係同一個音，只係唔同名，但係喺歷史上同音異名並唔係必然。喺發明平均律之前，C# 同 D♭ 係兩個唔同頻率嘅音:6:10。就算係而今，如果係用冇音格嘅弦樂器，亦好多時係升同降係唔同嘅音。
音位變換

音位變換（粵音：jam1 wai2 bin3 wun6；英文：metathesis）指個人將要講嗰啲音嘅某啲部份對調咗，常見於細個嘅細路講嘢。舉例說明，英文嘅 hospital（指醫院）正路發音會係
[hɑsbɪtəl]（國際音標）
但一個以英文做母語嘅 4 歲細路可能會時不時將隻字發音做 [hɑstɪbəl]（想像 hostipal）－將最尾嗰兩個輔音掉轉咗。
音域

音域（英文：range），喺音樂，係指樂器彈得出，或者人聲 喺正常情況下唱得出，嘅最低同最高嘅音高可以去到邊。
例如，一個有21個音格嘅電結他，用標準調音嘅話，音域會係 E3 至 C#7（假設C4係指中央C），音域之外嘅音彈唔出。又或者如果話女高音嘅音域係 C4 至 G5，即係話寫聲部畀女高音嘅時候，呢個音域以外嘅音唔用得，因為預咗會唱唔出，不過雖然係話某個聲部係某個音域，實際上每個人嘅音域都有啲唔同。
韓馬利

韓馬利（Mary Hon，1954年7月1號—）係香港無綫電視藝員。佢喺香港出世，祖籍福建，1975年加入無綫電視，主要拍電視劇。
2019年尾，韓馬利患咗腦膜炎，兩個禮拜後好返出院。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
音分

音分（英文：cent）係一個計算音程嘅單位，由數學家 Alexander Ellis 提出，數值係十二平均律嘅半音嘅 100 分之一，即係一個八度有 1200 個音分:8。喺音樂製作、某啲類型嘅音樂同聲用家介面嘅研究都會用到。
香港警察警告旗

香港警察警告旗（英文：Hong Kong Police Warning Flag，簡稱警告旗，又叫警告用旗）指，香港警察向身於風險地區嘅香港人作出警告，以警告市民警方將會對對方作出相應行動。
自香港特區政府出動防暴警察以暴力鎮壓手段回應社會公共爭議事件，特指佔領中環、反送中等事件，以及國安法強行立法後，警民關係可以用七種旗幟說明。

簡介
香港警察喺執行防暴任務時，係特別嘅警告制度，喺對示威者廣播嘅同時，會高舉旗幟進行預警。警告由輕至重分為四個等級，以藍、黃、紅、橙色表明，警告無效則採取相應措施。
遊行路線指引同封鎖
初級警告
中級警告
高級警告
一種一面黑，一面橙嘅警告標誌則預示警察將發射催淚彈驅散人群。
2020年7月1號起，新增雙面雙語嘅紫色警告旗幟，提醒示威者可能觸犯《港區國安法》。
催淚彈發射警告（正面）
最高級警告、防暴彈種發射警告（反面）
觸犯《港區國安法》警告（中文版面）
觸犯《港區國安法》警告（英文版面）

詳解
根據警方過往嘅做法，警方指揮官會先用大聲公出言警告，而警方旗手（舉牌員）亦會按照相應嘅指示，因應現場環境變化、示威者行動，舉起唔同顏色嘅警告牌：
黃旗：警告現場示威者或市民可能違反法例，或有可能會被檢控。而旗幟內容並未指出警方會使用武力。
藍旗：針對非法集結、非法遊行，警告現場聚集嘅人士即時散去，如在場人士仍然集結及逗留，警方會以武力驅散及拘捕。
橙旗（封鎖線）：警方舉起橙旗，即係表示已經設立封鎖線，示威者唔可以越過或衝擊防線。
紅旗：警告示威者唔可以衝擊警方設立嘅封鎖線或防線，如示威者動用武力，警方會以武力驅散。
黑旗：警告示威者唔好衝擊防線及即時散去，如示威者使用武力，警方將會發射催淚彈驅散及拘捕。
橙旗：警告示威者唔好衝擊防線及盡快散去，如示威者動武，警方將會開槍驅散。過往先發射投彈後拘捕。
紫旗：警告示威者唔好展示有「分裂國家或顛覆國家政權等意圖」嘅旗幟、橫額，同叫口號等，如示威者冇遵循，警方將以違反《港區國安法》罪行作出拘捕。
香港貿易發展局

香港貿易發展局（簡稱貿發局；英文：Hong Kong Trade Development Council，縮寫：HKTDC）係推廣香港產品同服務貿易嘅法定機構，宗旨係為香港企業特別係中小企業創造商機。

簡介
香港貿易發展局喺全球設立40多個辦事處，其中13個位於中國內地，提供多元化嘅業務推廣同營商支援服務，並為香港中小企探索市場商機、聯繫世界各地嘅業務夥伴。香港貿易發展局舉辦各類活動，推廣香港嘅營商平台同服務，鞏固香港作為亞洲首選服務樞紐嘅地位。此外，貿易發展局舉辦各類研討會同建立經貿研究網站，發佈全面嘅商貿資訊，協助中小企增強競爭力。
香港警察隊員佐級協會

散仔會（粵拼：saan2 zai2 wui2）即係香港警察隊員佐級協會（又叫JPOA，即係Junior Police Officers' Association嘅簡稱，或者拳頭會，用佢會徽嘅圖案命名），係由員佐級警察（俗稱散仔）組成嘅互助協會，1977年10月27號成立。1977年嘅警廉衝突係散仔會成立嘅原因之一。
散仔會係香港警務處四大協會之一（剩低三個係香港警務處警司協會、香港警務督察協會同埋海外督察協會）。
由2010年代開始，因為其會員喺聲援七警案集會嗰陣自比猶太人、喺香港修例風波期間批評佢哋嘅上司時任政務司司長張建宗等等引起爭議。

著名成員
陳祖光，曾參選第6屆香港區議會選舉嘅觀塘雙順選區。
香港警車

香港警車，指香港警察所用地上載具，為香港特區政府部門香港警務處管有。到2014年已有二千五百架。換車要根據用途狀態，普通警車可用7年，而大車就用5年。

車牌號碼
香港政府所有車有專用車牌號碼，主要用英文字母AM開頭，即稱「AM車」。AM車牌包括警車（隱形戰車除外）。合法警車重有一塊差人識別牌，等人知道係邊個警察部門同隊伍，下面係有關紀錄。

現役
交通部新款大型警察電單車，2011年投入服務。
機場警區巡邏車，車頂同安全閃燈都係黃色。
客貨車。
衝鋒車。
水警總區衝鋒車
衝鋒車。
將軍澳警區衝鋒車。
將軍澳警區新型衝鋒車。
交通部衝鋒車。
交通部巡邏車。
機場警區警察運員車，黃色車頂，黃色安全閃燈。
警察運員車，官方稱為速霸，俗稱大豬排。
警察機動部隊新款警察運員車，俗稱子彈頭，2008年投入服務。
警察機動部隊新款警察運員車。
衝鋒車同運員車。
衝鋒車同運員車，有裝上防暴網。
衝鋒車、運員車同客貨車。
衝鋒車、運員車同特別用途車輛。
衝鋒車、運員車同特別用途車輛。
衝鋒車、運員車同特別用途車輛。
警察巴士。
警察機動部隊指揮車。
警犬隊同警車
爆炸品處理課警察車輛。
警察機動部隊銳武裝甲車，2009年3月投入服務。

退役
退役大型警察電單車。
退役大型警察電單車。
退役大型警察電單車。
退役大型警察電單車。
退役大型警察電單車。
退役大型警察電單車。
退役小型巡邏車，離島、山頂專設。
退役小型巡邏車，離島、山頂專設。
退役衝鋒車。
退役小飛象衝鋒車。
退役衝鋒車，2002年投入服務，2008年起至2010年代開始退役。
退役衝鋒車。
退役衝鋒車。
退役衝鋒車。
警察機動部隊撤遜裝甲車（俗稱煞臣、殺神），警察機動部隊基地裝甲車展覽閣展覽。
高級警官專用車輛。
香港貨幣史

香港貨幣史，要由香港開埠之初講起。至初，香港貨幣即係英國貨幣，就係英鎊。之但係，當時大清用通寶銅錢、銀两同埋西班牙喺墨西哥鑄造嘅佛頭銀。佛頭銀係因為銀幣，上面有個西班牙國王頭，以及後尾嘅墨西哥鷹洋。另外，英國另一個殖民地，印度，亦都有鑄造女皇像嘅印度盧比銀幣。所以，啱啱開埠嘅香港，銅錢、墨西哥銀元、英鎊、印度盧比銀幣，迻通都係當時流通貨幣。民間依然會用下啲銀两啦，後來嘅銀號，其中一個角色，正正做民間銀幣銀两對換公証行。
香港係先有紙幣再有硬幣嘅；要數到香港第一間發鈔銀行，就係叫 東藩匯理銀行，佢最早係1846年開始發行港紙。另一間早期發鈔銀行叫做 印度及倫頓中國三處匯理銀行，即係後來嘅 有利銀行，响1858年起開始發鈔；跟住就係 印度新金山中國匯理銀行，即係 渣打銀行，1863年開始發鈔。而 香港上海匯豐銀行，就要到1865年先至開始發鈔。
因為當時係用銀圓，所以當時嘅香港銀行發鈔係根據銀本位制度嘅，即係：一蚊港銀= 1英鎊/ 1個墨西哥銀圓/ 1個香港壹元銀幣(1866年開始係香港鑄幣廠鑄造)
駕到西澳

《駕到西澳》（英文：WA on the road），係香港電視娛樂製作嘅遊埠節目，由駱振偉、梁諾妍、黎紀君同陳安立主持。2020年10月25號到11月22號逢禮拜日20:00至20:30喺ViuTV播。節目主持會去西澳洲展開「尋寶」旅程。
節目由國泰航空冠名贊助，而節目首播嗰陣適逢國泰航空大裁員，畀人質疑國泰居然重有閒錢贊助節目，電視台澄清個節目係喺2019年10月到11月拍，嗰陣國泰贊助製作團隊嘅航班。
駝背手躄魚

駝背手躄魚（學名：Antennatus dorehensis）係躄魚科手躄魚屬嘅其中一個種。
駢文

駢文（粵拼：pin4 man4）係古代中國一種特有嘅文言文文體，句式多數由四個字或六個字（四六句）同對仗構成。

潦水盡而寒潭清，煙光凝而暮山紫。
層臺聳翠，上出重霄；飛閣流丹，下臨無地。
鶴汀鳧渚，窮島嶼之縈迴；桂殿蘭宮，列岡巒之體勢。
披繡闥，俯雕甍。山原曠其盈視，川澤紆其駭矚。閭閻撲地，鐘鳴鼎食之家；舸艦迷津，青雀黃龍之舳。
虹銷雨霽，彩徹雲衢。落霞與孤鶩齊飛，秋水共長天一色。漁舟唱晚，響窮彭蠡之濱；雁陣驚寒，聲斷衡陽之浦。
時運不齊，命途多舛。馮唐易老，李廣難封。屈賈誼於長沙，非無聖主；竄梁鴻於海曲，豈乏明時？
所賴君子見機，達人知命。老當益壯，寧移白首之心。窮且益堅，不墜青雲之志。
」
駒野友一

駒野友一（粵拼：keoi1 je5 jau5 jat1；日文：駒野 友一(Gomano Yūichi)；1981年7月25號—）係日本足球員，近畿地方和歌山縣人，司職後衞，日本足球代表隊前成員。

日本足球代表隊
駒野友一喺2005～2013年間爲日本隊出場78次，入咗1球。佢代表日本參加過2006同2010年嘅FIFA世界盃。
駕駛艙

駕駛艙（cockpit）係指俾駕駛飛機嘅人控制架飛機嘅座艙，通常喺架飛機嘅前端。
駛神星

駛神星（Camilla），即係小行星107，係太陽系小行星帶嘅一粒小行星，喺1868年11月17號發現。
駝背三棱箱魨

駝背三棱箱魨（學名：Tetrosomus gibbosus），係箱魨科魚類嘅一種。分布於印度洋同太平洋、西南達南非和德斑、西達紅海西北端、波斯灣同印度、東到印度尼西亞、菲律賓、喺西太平洋北達南海、台灣同埋日本嘅南部等海域。
駝鹿

駝鹿（學名：Alces alces），係世界上最大隻嘅鹿科動物，亦係駝鹿屬下唯一嘅種。公嘅鹿角形狀似手板。
馮紐曼

馮紐曼（英文：John von Neumann，1903年12月28號—1957年2月8號）係匈牙利裔美國數學家，同時對拓撲學、博弈論、電腦科學、量子力學、經濟學有重大貢獻。
馮芷欣

馮芷欣（英文：Yan Fung Tsz-Yan，2000年2月28號—）係香港now TV嘅新聞從業員，而家做緊港聞組記者。佢2021年加入now TV。
馮穎琪

馮穎琪（Vicky Fung）係香港女作曲人同填詞人，1996年開始音樂創作，第一隻作曲作品係鄭秀文主唱嘅《放不低》。
馮翰銘

馮翰銘（英文：Alexander Fung，1980年3月1號—），香港音樂人，喺2003年成立「TheInvisibleMen」，為華語樂壇創作唔少為人熟悉嘅作品。

個人生活
2012年5月30號，馮翰銘同歌手黃馨喺大潭美國會舉行結婚儀式，兄弟姊妹團成員包括林一峰、王菀之等人。
馮紐曼熵

量子統計力學（英文：Quantum statistical mechanics）入面，馮紐曼熵（英文：von Neumann entropy）係經典體系吉布士熵概念嘅拓展延伸。體系嘅馮紐曼熵係
其中Tr表示求跡（中文：跡），係體系嘅密度矩陣（中文：密度矩陣）。
運用密度矩陣嘅本徵態向量分解表示
可以得到：

性質
馮紐曼熵有下列性質：
代表純態（中文：純態）；
代表最大混合態，即係所有嘅都等於，其中係希爾伯特空間嘅維數；
對密度矩陣做酉變換（英文：Unitary transformation），唔變。
馮紐曼熵係密度矩陣嘅上凸函數（中文：凹函數）：
馮紐曼熵對獨立體系有加和性，即係：如果同係兩個獨立嘅體系，噉
馮肇均

馮肇均（Justin Fung，1988年8月18號—）係前香港無綫電視編導，曾經喺佢負責編導嘅處境劇《愛·回家之開心速遞》客串演出，2020年9月離職，原因被指涉及《開心速遞》嘅政治風波而被炒，不過佢本人否認。

簡歷
馮肇均喺2012年加入無綫電視擔任助理編導，喺2017年晉升為編導，主要作品係處境劇《愛·回家之開心速遞》。
2020年8月，馮肇均喺《開心速遞》入面客串富家公子「言少」一角，係演員鄺潔楹角色嘅新男朋友，個角色出現唔只一集。
同年9月，《開心速遞》爆出政治風波，其中一幕出現嘅黃手套畀一啲「藍絲」觀眾覺得係擺緊「五大訴求，缺一不可」嘅手勢，無綫電視認同呢個睇法，話會搵出真兇。之後有傳媒報道話負責執導呢一幕嘅馮肇均已經畀電視台炒魷，但另一傳媒訪問佢本人，佢本人就話唔清楚件事，仲返緊工。
馮興禮

馮興禮（英文：Henry Fung；1987年—），係香港政府勞工及福利局局長前任政治助理，2017年上任，做到2022年。而家係香港賽馬會高級慈善經理。[未記出處或冇根據]
佢係香港立法會前秘書長馮載祥個仔，英國碧仙桃大學經濟及財務學學士畢業，之後入過廣告界，同做過香港旅遊發展局嘅助理經理。
鬆獅狗

鬆獅狗，係最古老嘅狗種之一，起源自中國華北，成身都係有鬆軟濃密嘅毛毛，有啲似獅子仔。
鬍兀鷲

鬍兀鷲（Gypaetus barbatus），係鷹科鬍兀鷲屬嘅唯一一種雀，主要分佈中亞。
鬍兀鷲個名源自佢睇落有執鬍鬚，所以英文叫Bearded vulture，不過受簡化字影響，有唔少人寫咗做胡兀鷲。
鬍鬚張

鬍鬚張（粵拼：wu4 sou1 zoeng1；臺灣閩南話：Hó͘-chhiu Tiuⁿ；英文：Formosa Chang）係臺灣一間專賣肉臊飯（又叫滷肉飯，臺灣話：Lóo-bah-pn̄g）嘅連鎖餐廳，原名鬍鬚張魯肉飯（粵拼：wu4 sou1 zoeng1 lou5 juk6 faan6），「魯」同「滷」係出自閩南語讀音嘅假借字，（日文：ひげちょう るうろうはん）。佢早期只不過係一個普通嘅小食攤檔，呢間餐廳個名係出自熟客畀老闆嘅稱呼。
鬍鬚張除咗整滷肉飯之外，仲搭埋其他菜式。譬如火雞肉飯同其他餸菜，仲包括各種唔同口味嘅湯品同飲品。到而家為止，鬍鬚張喺臺灣本地嘅全線門市，多數係集中喺北臺灣到臺中一帶。
2003年4月，鬍鬚張開始拓展到日本餐飲市場。佢嘅第一間舖頭位於東京六本木，之後包括北陸地方嘅石川縣金澤市都有分店。
鬚

長鬚以至下巴嘅毛髮，髭（八字鬚、二撇雞）專指上唇嘅鬚。山羊鬍（goatee）指只有上唇或下巴嘅，髯指面上嘅，蜷虯髯指蜷曲嘅。
鬚係頭上面，下巴附近嘅毛髮，跟頭髮或者唔同。都係毛嘅一種，同動物觸鬚唔同，冇神經線，剪咗唔覺痛。

語文
喺粵語入邊，鬚嘅量詞可以係條、撇、或者執。
鬚角鮟鱇科

鬚角鮟鱇科（學名：Linophrynidae）係輻鰭魚綱鮟鱇目嘅其中一個科。
鬅客文化

鬅客（punk），又譯「朋客」。鬅客文化係一種起源於1970年代嘅次文化。最早源起於音樂界，但逐漸轉換成一種整合音樂、服裝同個人意識主張嘅廣義文化風格。
鬚刨

鬚刨係用嚟剃鬚嘅架生，由剃鬚刀演變而來，個樣似刨。主要係一個有柄同包住刀片嘅頭，可以貼面咁用刀口刮斷鬚。今時今日鬚刨可以唔只一塊刀片，設計到無咁易刮損面。亦有用電嘅鬚刨，叫電鬚刨，刀頭亦設計成唔同形狀，剃得快啲乾淨啲。
鬚軟魚

鬚軟魚（學名：Malakichthys barbatus ）係發光鯛科軟魚屬嘅其中一個種。
鴿形目

鴿形目（學名：Columbiformes）係鳥綱一個目，而家得一個科叫鳩鴿科，舊時亦包埋沙雞科。
鵐屬

鵐屬（粵拼：mou4 suk6，學名：Emberiza）係雀形目鵐科嘅唯一一屬，體型比麻雀細，主要食植物嘅種子同昆蟲。
鴻龐氏

鴻龐氏（粵拼：hung4 pong4 si6；越南文：Hồng Bàng／鴻厖），係越南傳說時期裡面最早嘅王朝，亦被視為越南國家嘅開端。傳說鴻龐氏存在嘅時間係介乎公元前2879年到前258年之間，君主嘅稱號為「雄王」、「雒王」或「碓王」，曾經用過「赤鬼國」、「文郎國」等國號。中國古籍裡面所提到嘅駱越（雒越），就同鴻龐氏嘅傳說有關。
鴿

鴿係鳩鴿科下面一個屬，最常見嘅品種係白鴿。
鴻鵠樓

鴻鵠樓（粵拼：hung4 huk6 lau4）係廣東廣州一個景點，喺麓湖公園北部聚芳園景區嘅鴻鵠山頂。呢間嘢喺1987年6月起好。佢係一座幾有嶺南文化特色嘅塔樓，有「珠水雲山第一樓」嘅名。呢間嘢喺鴻鵠山最高位，遊人登樓可以一眼睇晒廣州市區風景。另外，廣州地區好多城市宣傳嘅相就喺呢度影。

名
呢間樓係攞咗「立雨立晴麓湖鴻鵠成雙壁，揚風揚月珠水雲山第一樓。」呢句對聯嘅「北有黃鶴，南有鴻鵠。」嘅解嚟做名。

風格
呢間嘢喺建築設計方面，繼承咗中國內地嘅古典園林建築風格，重加咗濃厚嘅民族形式同地方嘅格調。而主體建築平面好似個方形噉有小小折角，話四方形又唔似，話八邊形又唔似。而主體四邊嘅瓦邊就分層飆咗出嚟。而樓頂嗰度有寫住「立雨立晴麓湖鴻鵠成雙壁，揚風揚月珠水雲山第一樓。」嘅對聯塊牌響度。
鴿肉

鴿肉係取自鴿嘅肉食，煮嚟食嘅通常係比較嫩口嘅乳鴿（譬如燒乳鴿），一般都係出世四個禮拜內嘅，不過老鴿亦可以攞嚟煲湯。
鴻雁

鴻雁（Anser cygnoides）係鴨科雁屬嘅一種雀，同家鵝係近親，係中國常見嘅雀。
黑色禮拜五

黑色禮拜五（或者13號禮拜五）喺西方文化入面，係指13號呢一日咁啱係禮拜五，而對任何月份嘅第1日係安息日（星期日）嚟計，13號就係禮拜五。13號禮拜五之所以咁特別係因為佢畀人覺得係西方迷信入面唔好彩、唔老嚟嘅一日。
黑色安息日

黑色安息日（Black Sabbath）係英國重金屬搖滾樂隊，1968年喺伯明翰出道。
黑船來航

黑船來航係指日本嘉永六年（1853年）美國海軍準將馬修培理帶住艦隊駛入江戶灣浦賀海面，逼江戶幕府開國嘅事件。艦隊四隻船都係黑色，所以叫「黑船」。第二年（1854年）培理再帶艦隊到江戶灣，最後成功逼到幕府同美國簽《神奈川條約》，結束日本二百幾年嘅鎖國歷史。
黑色喜劇

《黑色喜劇》係一套2014年香港喜劇電影，由錢國偉做導演，王晶做監製，杜汶澤、王祖藍、詹瑞文、童菲領銜主演。
黑色柳丁

《黑色柳丁》係臺灣歌手陶喆出嘅第三張專輯。喺2002年8月9號由俠客唱片發行。

簡介
2002年，呢張專輯被國際唱片業協會香港會認證做其中一張年度香港唱片銷量大獎十大銷量國語唱片。
黑色素

黑色素（melanin）係一類嘅自然色素，出名在令人嘅皮膚有顏色。一個人嘅皮膚愈多黑色素就愈深色。
黑色素瘤

黑色素瘤（Melanoma）係皮膚癌嘅一種，由病人皮膚嘅黑色素細胞發展出嚟，約莫四分一案例係由癦演變。
黑色星期五

黑色星期五－喺英國，將聖誕節前最後一個星期五稱為黑色星期五，係由於警員被賦予額外嘅權力，用嚟對付抗議假期嗰陣醉酒鬧事嘅反社會份子。
歌手Steely Dan一首歌嘅名。
歌手Flogging Molly一首歌嘅名。
1101年

1101年係平年。

響呢年出世嘅人
2月：馬蒂爾達皇后。（1167年死）

文學
北宋蘇軾寫咗「九成臺銘」、「南安軍學記」。
150米跑

150米跑係田徑徑賽項目嘅一種，運動員要短跑150米。呢種比賽並唔常見。
150年代

150年代係指150年去到159年之間嗰十年。
3號幹線

3號幹線係香港嘅主要幹線。佢由香港島嘅西營盤去到元朗，係連接香港島、西九龍同新界西嘅主要幹道。
三號幹綫由南至北包含西區海底隧道、西九龍公路、青葵公路（葵涌高架道路同長青橋）、長青隧道、長青公路同埋青朗公路（包括汀九橋同埋大欖隧道）。
40

40係39同41之間嘅自然數。

粵語讀寫
通常寫成四十，若果要避免以後俾人簒改或者睇唔清，會寫成肆拾，兩者皆通常讀作「粵拼：sei³ sap⁶」。若果後面有字黐住，可以讀「粵拼：sei³ aa⁶（連讀）」，並用單字卌表示。

參考註解
當「卌」用於其他地方，讀「粵拼：se³」。
https://humanum.arts.cuhk.edu.hk/Lexis/lexi-can/search.php?q=%C9m
3電訊

3電訊係國際4G同3G流動電訊網絡供應商，係和記黃埔屬下嘅品牌，服務地區除咗香港同澳門之外，重包括亞洲、歐洲、澳洲多個城市。
4

4（粵拼：sei3）係3同5之間嘅自然數。

漢字
此數字嘅流行寫法係四，古時亦寫成亖 ；若果要避免以後俾人簒改或者睇唔清，會用大寫肆。

數學性質
係第二個正雙數。
2003年日本乙組職業足球聯賽

2003年日本乙組職業足球聯賽係第5屆日本乙組職業足球聯賽賽事。
2003年嘅瑞典

2003年嘅瑞典係介紹瑞典喺2003年嗰陣發生過啲乜事。
2003年嘅臺灣

2003年嘅臺灣係介紹臺灣喺2003年嗰陣發生過啲乜事。
2003年嘅馬來西亞

2003年嘅馬來西亞係介紹馬來西亞喺2003年嗰陣發生過啲乜事。

大件事
10月31號：馬來西亞首相馬哈迪退休。
2003年日本甲組職業足球聯賽

2003年日本甲組職業足球聯賽係第11屆日本甲組職業足球聯賽賽事。
2003年嘅澳門

2003年嘅澳門係介紹澳門喺2003年嗰陣發生過啲乜事。
2003年屯門公路雙層巴士失事

屯門公路雙層巴士失事係宗2003年7月10號喺香港屯門公路發生嘅嚴重交通意外，一架雙層巴士飛出天橋，造成21死20傷，死者包括巴士司機。呢宗車禍係香港開埠以來死得人最多嘅車禍。

經過
2003年7月10號朝早6點15分，一架載咗40名乘客嘅Neoplan Centroliner雙層冷氣巴士（AP69，JU4667）行緊九巴265M線開去天恆邨，由麗瑤邨開出嗰日頭班車，去到朝早6點半左右，巴士駛至屯門公路汀九段橋面時，喺快線有一架客貨車突然切入中線，使正喺中線嘅一架貨櫃拖架被迫轉入慢線閃避，貨櫃拖架繼而撞向行緊慢線的嘅雙層九巴，巴士車尾泵把被扯甩，巴士然後撞斷高架橋嘅護欄。雖然巴士部份車頭懸空出高架橋後稍為停低，然而，大概90秒後全車突然衝前跌落35米下嘅汀九村山坡翻側。事後，巴士車頭車尾損毀最嚴重，多名乘客被拋出車外或被壓喺殘骸之下，有目擊嘅汀九村村民形容現場情況「似空難多過車禍」。由於衝力猛烈，巴士司機同埋18名乘客當場死咗，另外2名乘客喺醫院經搶救後死亡，其餘傷者中有3人一度危殆，13人情況嚴重。

搶救經過
最先報警嘅係住喺巴士墮下位置20米外嘅一戶村民，佢被巴士墮下嘅巨響驚醒後立即報警。村民即時協助救出傷者，亦有好多傷者自行爬出
。
救援人員只可以從青山公路行上意外地點，而救援期間要用重型設備去剪開殘骸救人，增加救援嘅困難。事件中由於死傷者太多，當局首次喺大型災難現場設置臨時停屍間充氣帳蓬安放遺體。
事件中消防處共派出133名消防員、15架救護車、兩架流動醫療車，民安隊派出4隊攀山拯救隊，另外警務處派出百幾名警員，合共三百幾人到場搜救。
死傷者分別送到屯門醫院、仁濟醫院、瑪嘉烈醫院同埋明愛醫院。由於意外空前重大，各間醫院都採取災難應變措施。
警方喺應變中更啟動「重大事件調查及災難支援工作系統」，同時緊急設立一個「災難查詢中心」畀家人查詢死傷者同協調救援工作。
當時嘅行政長官董建華即時去到車禍現場視察救援行動，並下令全力徹查意外原因，之後去瑪嘉烈醫院探傷者。

意外調查
意外發生後，警方扣留貨櫃拖架，並將巴士殘骸吊起回收作調查。警方後來喺屯門公路意外現場，用失事嘅貨櫃拖架同埋同失事巴士同型號嘅車做實驗，以重組當時情況及嘗試搵出當時兩架車嘅車速

。除此以外，有關方面更將香港嘅退役雙層巴士運去北京進行護欄的撞擊測試，試驗護欄喺雙層巴士撞擊下嘅損壞情況。
意外引起公眾關注，因此行政長官委任獨立專家委員會調查事故，但委員會唔會追究責任，而只會提出建議防止同類意外
；另外立法會亦曾經就車禍展開特別會議討論。

司機
喪生嘅九巴車長陳運年，41歲，入職6年，駕駛紀錄良好；265M線喺2001年一開，佢就揸嗰條線，故此應該好熟嗰條線
。佢喺意外前兩日放完例假，加上意外時佢啱啱開工冇耐，故此相信事件唔涉及體力不支或疲勞
。死者老婆冇做嘢，大女11歲，細仔5歲。
九巴工友指死者為人和藹可親，而且死者屋企貼滿晒公司發出嘅安全獎狀及服務獎狀，而公司只會喺員工成年冇意外紀錄或被投訴，至會出獎狀，可見佢服務及駕駛安全紀錄都唔錯。
另一名出事司機係貨櫃車拖頭司機李秋榮，53歲，於2002年至事發期間先後有三次涉及違反交通條例嘅案底，事發時揸緊貨櫃車行中線，聲稱當時尾隨一架客貨車突然切出中線，需要閃避而撞向事發巴士
。呢次車禍後至第一審期間，貨櫃車拖頭司機再有兩次涉及違反交通條例嘅案底。

車
事發後，貨櫃車拖頭司機李秋榮就事件承認：用一架車身及配件並非喺良好及可使用狀態嘅車、用一架懸掛系統並非保持有效運作嘅車輛、以及駕駛未獲發有效牌照嘅拖架三條罪
。

馬路設計
事發後政府成立「屯門公路交通事故獨立專家小組」調查屯門公路嘅安全性，同年12月5號發表嘅報告指出屯門公路有啲地方未達現行標準，但基本上條路係安全，出事地點設計並冇唔妥。專家小組報告內指出，1970年代設計、1983年落成嘅屯門公路好多地方未達到事發時嘅道路安全標準，包括部份路段嘅最高坡度高出近一倍、彎位太急、行車線闊度比標準窄、路肩只得1.5米等
。

判決
事後，涉案貨櫃車司機李秋榮被控危險駕駛罪，2005年7月29號，區域法院判佢危險駕駛導致他人死亡罪名成立，入獄18個月、罰款13,500元，及停牌2年。李秋榮不服裁決提出上訴，於2006年2月20號，高等法院上訴庭三名法官一致裁定，由於原審法院忽略咗部分重要法律觀點，判李秋榮上訴得直，改判較輕嘅不小心駕駛罪，判監5個月。由於條罪最高刑罰係監禁6個月，而李秋榮已經坐咗7個月監，所以即時獲釋，但停牌刑罰冇變。法官並強調，雖然被告嘅罪行造成嚴重後果，但唔代表被告嘅罪責特別嚴重。唔少傷者、死者家人甚至係事發現場嘅村民都對第一審裁決及上訴裁決不滿。

其他嘢
由於車禍死傷者涉及多名天水圍中小學教師，香港教育專業人員協會喺車禍翌日發動「屯門公路車禍全港學校教職員募捐大行動」，行動喺同年9月30號完，籌到超過110萬捐款。
事發後九巴發放港幣30,000蚊慰問金畀死者家屬及傷者，並喺同年7月16號喺荃灣西方寺舉行一場法事超渡亡魂。
出事巴士事後被運去位於大嶼山小蠔灣嘅龍運巴士車廠，並且因損毀嚴重而報銷。巴士殘骸一直擺到2008年11月至拆毀。
2003年歐洲歌唱大賽

2003年歐洲歌唱大賽（英文：Eurovision Song Contest 2003）係第48屆歐洲歌唱大賽，主辦地係上屆冠軍國拉脫維亞嘅里加，最後由土耳其攞冠軍。
212年

212年係閏年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：建安十七年
朝鮮半島
高句麗：山上王十六年
新羅：奈解王十七年
百濟：肖古王四十七年
檀紀：2545年
日本
神功皇后攝政十二年
皇紀：872年
佛曆：755年
猶太曆：3972年～3973年

大件事
孫權喺金陵邑嘅基礎上起石頭城。
10月，曹操攻打孫權，開始打濡須口之戰，打到第年爲止。
12月，劉璋發覺張松係劉備內應，殺咗佢後同劉備反面，決裂後劉備用龐統條計殺咗高沛、楊懷，開始奪蜀。
羅馬帝國皇帝卡拉卡拉發佈《安東尼努斯敕令》。
214年

214年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
東漢：建安十九年
朝鮮半島
高句麗：山上王十八年
新羅：奈解王十九年
百濟：肖古王四十九年、仇首王元年
檀紀：2547年
日本
神功皇后攝政十四年
皇紀：874年
佛曆：757年
猶太曆：3974年～3975年

大件事
劉備嘅軍隊打到成都，劉璋投降，劉備攞到咗益州（而家四川）。
孫權話劉備攞到咗益州，就要佢還返個荊州，劉備唔制，兩方衝突，孫權出呂蒙攻打長沙、零陵、桂陽三郡。
呂蒙、甘寧帶隊去打曹操佔領嘅皖城，攻陷咗城池。
曹操喺第一次濡須之戰輸咗，就班師回朝，留張遼、樂進、李典守住合肥。
213年

213年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：建安十八年
朝鮮半島
高句麗：山上王十七年
新羅：奈解王十八年
百濟：肖古王四十八年
檀紀：2546年
日本
神功皇后攝政十三年
皇紀：873年
佛曆：756年
猶太曆：3973年～3974年

大件事
諸葛亮、張飛、趙雲從荊州領兵入蜀參加益州之戰。
春天正月，將交州併入荊州。
曹操同孫權喺濡須打仗。
2141

2141 係個謝爾曼質數，亦係個喺 2140 同 2142 之間嘅自然數。
211年

211年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：建安十六年
朝鮮半島
高句麗：山上王十五年
新羅：奈解王十六年
百濟：肖古王四十六年
檀紀：2544年
日本
神功皇后攝政十一年
皇紀：871年
佛曆：754年
猶太曆：3971年～3972年

大件事
劉璋爲咗對付張魯、曹操，請劉備入蜀，爲劉備奪蜀前奏。
孫權搬咗根據地，從京口搬去秣陵，並且改秣陵名做建業，南京城自此由縣城蛻變成國都。
Gobo

Gobo係塊有空心圖案嘅圓形薄片，裝響燈上面遮住啲光，令燈光有圖案。
Godlike Girls

Godlike Girls係香港一個前女子電競組合，由香港無綫電視旗下嘅網上平台big big channel組織，成員都係對打機有興趣嘅後生女藝員。
Godlike Girls組合成員包括沈愛琳（Helen）、李君妍（Aurora）、鄧以婷（Irina）、王卓淇（Erin）、林泳淘（Wingto）、楊嘉欣（Cherry）、尹詩沛（Nicole）同葉蒨文（Sophie），另外有位男藝員李豪做領隊。
無綫電視委派Godlike Girls成員做「TVB動漫大使」，出席2018年香港動漫電玩節活動。
呢個組合自2019年開始已經再無新動態，可以當做解散咗。
Gohory

Gohory係法國嘅一個市鎮，位置喺中央-盧華爾山谷嘅厄爾-盧華。
Godot

Godot 係由一款開源遊戲引擎。初版出喺 2007 年，
Gobee.bike

Gobee.Bike係香港第一間共享單車公司。服務喺2017年4月20號推出，喺新界沙田區擺咗一千部單車，用家可以用iOS或Android流動應用程式借單車，用完要喺指定泊車位還車。到目前為止，佢哋嘅單車已經喺沙田、大圍、大埔、科學園、馬鞍山、將軍澳、屯門、元朗、上水、粉嶺同東涌畀用家租借。
不過服務推出第三日，就已經有單車畀人掟咗落城門河，創辦人都話估唔到香港都發生啲噉嘅事。
2018年7月10號，Gobee.Bike喺自己Facebook宣佈，由於賺唔到錢同埋單車維修費支出龐大，會喺同年7月17號之後結束香港業務。
Gobee.bike喺2017年亦喺法國、比利時同埋意大利推出共享單車，但都喺2018年撤出。

點樣用
下載應用程式同埋註冊，然後喺程式入面用GPS搵附近嘅單車。
掃描單車上面嘅QR code或者輸入佢個車身冧巴就可以解鎖。
踩完就手動上番個鎖，就當結束咗行程，應用程式會以踩幾耐嚟計收幾多錢。

收幾錢
用程式註冊嗰陣，要先畀按金港紙399蚊，踩三個字就收$2.5。踩半個鐘就收5蚊，如此類推。
163年

163年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：延熹六年
朝鮮半島
高句麗：次大王十八年
新羅：阿達羅王十年
百濟：蓋婁王三十六年
檀紀：2496年
日本
成務天皇三十三年
皇紀：823年
佛曆：706年
猶太曆：3923年～3924年
1640年代

1640年代係指1640年去到1649年之間嗰十年。
Goux-sous-Landet

Goux-sous-Landet係法國嘅一個市鎮，位置喺杜。
Gouzens

Gouzens係法國嘅一個市鎮，位置喺奧斯坦尼大區嘅上加龍。
Gouézec

Gouézec係法國嘅一個市鎮，位置喺布禮斯大區嘅菲尼斯泰爾。
Goven

Goven係法國嘅一個市鎮，位置喺布禮斯大區嘅伊勒-維萊訥。
Gouvix

Gouvix係法國嘅一個市鎮，位置喺卡爾華多斯。
Goux, Gers

Goux, Gers係法國嘅一個市鎮，位置喺奧斯坦尼大區嘅熱爾。
Goux-les-Usiers

Goux-les-Usiers係法國嘅一個市鎮，位置喺杜。
Gouzon

Gouzon係法國嘅一個市鎮，位置喺卡勒茲。
Belbèze-de-Lauragais

Belbèze-de-Lauragais係法國嘅一個市鎮，位置喺奧斯坦尼大區嘅上加龍。
Belcodène

Belcodène係法國嘅一個市鎮，位置喺隆河河口。
Belcaire

Belcaire係法國嘅一個市鎮，位置喺奧德。
Belchior

Belchior（1946年10月26號—2017年4月30號）係巴西嘅人民歌手同作曲家，塞阿拉州蘇布拉爾人。1956年出道，2008年退出娛樂界。佢曾經係1970年代巴西流行樂（英文：Música popular brasileira）壇入面，東北地區㷫過一時。
2017年4月30號，佢喺南大河州南聖古斯死咗，終年70歲。
Belfays

Belfays係法國嘅一個市鎮，位置喺杜。
Beleymas

Beleymas係法國嘅一個市鎮，位置喺多多涅。
Belberaud

Belberaud係法國嘅一個市鎮，位置喺奧斯坦尼大區嘅上加龍。
Belbèze-en-Comminges

Belbèze-en-Comminges係法國嘅一個市鎮，位置喺奧斯坦尼大區嘅上加龍。
Belcastel-et-Buc

Belcastel-et-Buc係法國嘅一個市鎮，位置喺奧德。
Avanne-Aveney

Avanne-Aveney係法國嘅一個市鎮，位置喺杜。
Avapessa

Avapessa係法國嘅一個市鎮，位置喺上歌斯嘉。
Avast

Avast係捷克一間軟件公司，主要產品係Avast防毒軟件。
Avaux

Avaux係法國嘅一個市鎮，位置喺亞丁。
Avelanges

Avelanges係法國嘅一個市鎮，位置喺黃金丘。
Bédarieux

Bédarieux係法國嘅一個市鎮，位置喺奧斯坦尼大區嘅埃羅。
Béduer

Béduer係法國嘅一個市鎮，位置喺奧斯坦尼大區嘅洛特。
Bégard

Bégard係法國嘅一個市鎮，位置喺阿摩爾濱海。
Bédéchan

Bédéchan係法國嘅一個市鎮，位置喺奧斯坦尼大區嘅熱爾。
Bédée

Bédée係法國嘅一個市鎮，位置喺布禮斯大區嘅伊勒-維萊訥。
Bélaye

Bélaye係法國嘅一個市鎮，位置喺奧斯坦尼大區嘅洛特。
Bédeilhac-et-Aynat

Bédeilhac-et-Aynat係法國嘅一個市鎮，位置喺阿列日。
Bélarga

Bélarga係法國嘅一個市鎮，位置喺奧斯坦尼大區嘅埃羅。
1814年嘅瑞典

1814年嘅瑞典係介紹瑞典喺1814年嗰陣發生過啲乜事。
1814年嘅美國

1814年嘅美國係介紹美國喺1814年嗰陣發生過啲乜事。